Kmalu po njegovi smrti je izšel film z njegovo udeležbo "Hours", ki pripoveduje zgodbo o orkanu Katrina. Izdan je bil 13. decembra 2013. Prav tako je za časa življenja zaključil akcijski film "Brick Mansions", remake francoskega filma "District 13", ki je bil izdan aprila 2014. V času smrti je snemal film "Furious 7", ki je bil predviden za izdajo julija 2014. Zaključila sta ga njegova brata Caleb in Cody, film pa je izšel aprila 2015. Bil je tudi predviden za vlogo Agenta 47 v filmski adaptaciji video igre "Hitman: Agent 47", vendar je umrl pred začetkom snemanja.